ལོ་རྒྱུས་ཀྱི་རིན་ཐང་ལྡན་ཞིང་ནང་དོན་ཕུན་སུམ་ཚོགས་པའི་གནའ་བོའི་དཔེ་རྙིང་འདི་དག་ས་སྒང་འདིར་ཡུན་ནས་ཡུན་དུ་གནས་པ་དང་།འགྲོ་བ་མིའི་རིགས་ཀྱིས་མཚོན་པའི་སྐྱེ་དགུ་ཡོངས་ལ་ཕན་པ་དང་བདེ་བ་འབྱུང་བའི་སླད་དུ།གཅིག་ལས་དུ་མ་ཞིག་འགྱུར་བར་དམིགས་ནས་ཅི་ནུས་གང་ལྕོགས་ཀྱིས་དཔེ་སྐྲུན་བྱ་འཆར་ཡིན་མོད།འོན་ཀྱང་ང་ཚོ་ལ་དཔལ་འབྱོར་གྱི་འཁོར་ཀ་ཞན་པ་དང་།ད་ཕན་གྱི་སྤྱི་སྒེར་གཉིས་ཆར་གྱི་དཔལ་འབྱོར་གྱི་རོགས་སྐྱོར་མེད་པ་བཅས་ཀྱིས་ཇི་བཞིན་པ་ཞིག་ཡོང་ཐབས་མི་འདུག་པས་འབྲེལ་ཡོད་ཀྱི་རིམ་པ་ཁག་གི་ལས་ཁུངས་དང་།ལྷག་བསམ་ཅན་གྱི་འབྱོར་ལྡན་པ་དག་གིས་རྒྱབ་སྐྱོར་མི་དམན་པ་ཡོང་རྒྱུའི་རེ་འབོད་ཞུ་བཞིན་ཡོད།ཅེས་སི་ཁྲོན་བོད་དཔེ་རྙིང་བསྡུ་སྒྲིག་ཁང་གི་ལས་མི་གསའ་རང་འབར་གྱིས་ཡེ་ལོ་༢༠༡༤༢༢༥དགོང་མོར་བྲིས།